
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 983 

23 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του άρθρου 2 της 19652/1906/1999 κοι¬ 
νής υπουργικής απόφασης «Προσδιορισμός των 
νερών που υφίστανται νιτρορύπανση γεωργικής 
προέλευσης - Κατάλογος ευπρόσβλητων ζωνών, 
σύμφωνα με τις παραγράφους 1 και 2 αντίστοιχα 
του άρθρου 4 της υπ’ αριθμ. 16190/1335/1997 κοι¬ 
νής υπουργικής απόφασης» (Β' 519), όπως αυτή 

τροποποιήθηκε και ισχύει. 1 

Καθιέρωση απογευματινής υπερωριακής εργασίας 
για υπαλλήλους που υπηρετούν στην Κεντρική 
Υπηρεσία του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων έως 28.6.2013. 2 

Εργασία κατά τις Κυριακές και τις εξαιρέσιμες ημέ¬ 
ρες προς συμπλήρωση της εβδομαδιαίας υποχρε¬ 
ωτικής εργασίας - νυχτερινή εργασία πέραν της 
υποχρεωτικής για νυχτοφύλακες της Κεντρικής 
Υπηρεσίας του Υπουργείου Δικαιοσύνης, Διαφά¬ 


νειας και Ανθρωπίνων Δικαιωμάτων». 3 

ΑΠΟΦΑΣΕΙ Σ 

Αριθμ. οικ. 190126 (1) 


Τροποποίηση του άρθρου 2 της 19652/1906/1999 κοινής 
υπουργικής απόφασης «Προσδιορισμός των νερών 
που υφίστανται νιτρορύπανση γεωργικής προέλευ¬ 
σης - Κατάλογος ευπρόσβλητων ζωνών, σύμφωνα με 
τις παραγράφους 1 και 2 αντίστοιχα του άρθρου 4 
της υπ’ αριθμ. 16190/1335/1997 κοινής υπουργικής από¬ 
φασης» (Β' 519), όπως αυτή τροποποιήθηκε και ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ - ΥΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 2 του Ν. 2077/1992 «Κύρω¬ 
ση Συνθήκης για την Ευρωπάίκή'Ενωση» (Α' 136) και τις 
διατάξεις του άρθρου 1 (παρ. 1, 2, 3, 4) και του άρθρου 
2 (παρ. 1ζ) Ν. 1338/1983 «Εφαρμογή του Κοινοτικού Δι¬ 


καίου» (Α' 34), όπως τροποποιήθηκε με το άρθρο 6 του 
Ν. 1440/1986 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων κ.λ.π.» (Α' 70) και του άρθρου 65 
του Ν. 1892/1990 (Α' 101). 

2. Τις διατάξεις των άρθρων 10 και 11 (παρ. 3), 28, 29 
και 30 του Ν. 1650/1986 «Για την προστασία του περι¬ 
βάλλοντος» (Α' 160), όπως το άρθρο 28 τροποποιήθηκε 
με την Ενότητα Α' του Ν. 4042/2012 (Α'60) και το άρθρο 
30 με το άρθρο 98 (παρ. 12) του Ν. 1892/1990 «Για τον 
εκσυγχρονισμό και την ανάπτυξη» (Α' 101) και στη συ¬ 
νέχεια το ίδιο άρθρο με το άρθρο 4 του ν. 3010/2002 
(Α' 91) και με το άρθρο 21 του Ν. 4014/2011 (Α' 209). 

3. Τις διατάξεις του Ν. 3199/2003 «Προστασία και 
διαχείριση των υδάτων - εναρμόνιση με την οδηγία 
2000/60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000» (Α' 280). 

4. Τις διατάξεις του Π.Δ. 51/2007 «Καθορισμός μέτρων 
και διαδικασιών για την ολοκληρωμένη προστασία και 
διαχείριση των υδάτων σε συμμόρφωση με τις διατά¬ 
ξεις της οδηγίας 2000/60/ΕΚ του Συμβουλίου της 23ης 
Οκτωβρίου 2000» (Α' 54). 

5. Τις διατάξεις του άρθρου 3 της Οδηγίας 91/676/ 
ΕΟΚ του Συμβουλίου της 12ης Δεκεμβρίου 1991 «Για τη 
προστασία των Υδάτων από τη νιτρορύπανση Γεωργι- 
κής Προέλευσης» (ΕΕΕ -375/1/31.12.1991). 

6. Τις διατάξεις του άρθρου 4 της υπ’ αριθμ. 
16190/1335/1997 κοινής υπουργικής απόφασης «Μέτρα 
και όροι για την προστασία των νερών από νιτρορύ- 
πανση γεωργικής προέλευσης» (Β' 519). 

7. Τις διατάξεις της υπ’ αριθμ. 19652/1906/1999 κοι¬ 
νής υπουργικής απόφασης «Προσδιορισμός των νερών 
που υφίστανται νιτρορύπανση γεωργικής προέλευσης- 
Κατάλογος ευπρόσβλητων ζωνών σύμφωνα με τις πα¬ 
ραγράφους 1 και 2 αντίστοιχα του άρθρου 4 της υπ’ 
αριθμ. 16190/1335/1997 κοινής υπουργικής απόφασης» 
(Β' 519), όπως τροποιήθηκε με την 20419/2522/2001 κοινή 
υπουργική απόφαση (Β' 1212) την 24838/1400/2008 κοινή 
υπουργική απόφαση (Β' 1132) και την 106253/2010 κοινή 
υπουργική απόφαση. 

8. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Τις διατάξεις του άρθρου 6 του Π.Δ. 189/2009 «Κα¬ 
θορισμός και ανακατανομή των αρμοδιοτήτων των 
Υπουργείων» (Α' 221). 

10. Τις διατάξεις του άρθρου 2 (παρ. 4) του Π.Δ. 24/2010 
«Ανακαθορισμός των αρμοδιοτήτων των Υπουργείων και 
τροποποίηση του Π.Δ. 189/2009» (Α' 56). 

11. Τις διατάξεις του Π.Δ. 65/2011 «Διάσπαση του 
Υπουργείου Εσωτερικών, Αποκέντρωση και Ηλεκτρο¬ 
νικής Διακυβέρνησης στα Υπουργεία: α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης, συγχώνευση των Υπουργείων Οικονο¬ 
μίας, Ανταγωνιστικότητας .... στο Υπουργείο Ανάπτυξης, 
Ανταγωνιστικότητας και Ναυτιλίας .... κ.λπ.» (Α' 147). 

12. Τις διατάξεις της υπ’ αριθμ. 50722/2011 απόφασης 
του Πρωθυπουργού και του Υπουργού Εσωτερικών 
«Ανάθεση αρμοδιοτήτων στον Υφυπουργό Εσωτερικών 
Παρασκευά Κουκουλόπουλο» (Β' 2787). 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός 

Σκοπός αυτής της απόφασης είναι η τροποποίηση των 
παραγράφων Α' και Β' του άρθρου 2 της 19652/1906/1999 
κοινής υπουργικής απόφασης (ΚΥΑ), που έχει εκδοθεί κατ’ 
εφαρμογή του άρθρου 4 παρ. 1 και 2 της 16190/1335/1997 
κοινής υπουργικής απόφασης, και τροποποιήθηκε με τις 
20419/2522/2001 και 106253/2010 κοινές υπουργικές αποφά¬ 
σεις, με τον προσδιορισμό επιπλέον υδάτινων αποδεκτών 
που υφίστανται ή ενδέχεται να υποστούν νιτρορύπανση 
γεωργικής προέλευσης από τις χερσαίες περιοχές που 
χαρακτηρίζονται με την παρούσα ως ευπρόσβλητες ζώνες, 
ώστε να επιτυγχάνεται πιο ολοκληρωμένα και αποτελε¬ 
σματικά η προστασία του υδάτινου περιβάλλοντος 

Αρθρο 2 

Για τους σκοπούς της παρούσας απόφασης, οι πα¬ 
ράγραφοι Α' και Β' του άρθρου 2 της 19652/1906/1999 
κοινής υπουργικής απόφασης, όπως τροποποιήθηκε και 
συμπληρώθηκε με την υπ’ αριθμ. 20419/2522/2001 κοινή 
υπουργική απόφαση και στη συνέχεια με την 106253/2010 
κοινή υπουργική απόφαση, τροποποιείται ως εξής: 

1) Στην παράγραφο (Α) προστίθενται δύο (2) ακόμη 
εδάφια που αριθμούνται ως 7 και 8 τα οποία έχουν ως 
ακολούθως: 

«7. Τα επιφανειακά και υπόγεια νερά: 
α. του νότιου τμήματος του ποταμού Έβρου», 
β. του πεδίου της λίμνης Βιστωνίδας 
γ. του ποταμού Αγγίτη 
δ. της Βόρειας Κορινθίας 

8. Τα υπόγεια νερά των περιοχών: 
α. Οροπεδίου Τρίπολης 
β. Φιλιατρών-Κυπαρισσίας 
γ. Λαρισσού Αχόίας 
δ. Λεωνιδίου Αρκαδίας 
ε. Μαραθώνα Αττικής 
ζ. Μεσογαίας Αττικής 

2) Στην παράγραφο (Β) στο εδάφιο 1: 
α)προστίθενται εικοσιμία (21) ακόμη περιοχές που 

αριθμούνται ως 9,10,11,12,13,14,15,16,17,18,19, 20, 21, 
22, 23, 24, 25, 26, 27, 28, 29 και είναι οι ακόλουθες: 


«9. Η περιοχή του νότιου τμήματος του ποταμού'Εβρου 

10. Η πεδιάδα Ανατολικά και Δυτικά της λίμνης Βι¬ 
στωνίδας 

11. Η περιοχή της λεκάνης απορροής του ποταμού 
Αγγίτη 

12. Η περιοχή της Βόρειας Κορινθίας 

13. Η περιοχή του Οροπεδίου Τρίπολης 

14. Η περιοχή Φιλιατρών -Κυπαρισσίας 

15. Η περιοχή της λεκάνης απορροής του ποταμού 
Λαρισσού Αχαΐας 

16. Η περιοχή Λεωνιδίου Αρκαδίας 

17. Η περιοχή Μαραθώνα Αττικής 

18. Η περιοχή της Μεσογαίας Αττικής 

β) Μετά την αριθμημένη αναγραφή των ευπρόσβλητων 
ζωνών, οι οποίες με την παρούσα γίνονται 18, η πρόταση 
που ακολουθεί: «Οι περιοχές αυτές εμφαίνονται στον 
πρωτότυπο χάρτη.δημοσιεύεται με αυτήν.», αντικαθί¬ 

σταται από το ακόλουθο κείμενο: 

«Με την επιφύλαξη των διατάξεων του Ν. 3882/2010 
(Α' 166), αναλυτικοί ψηφιοποιημένοι χάρτες των ευπρό¬ 
σβλητων σε νιτρορύπανση ζωνών ορίζονται από το θε¬ 
ματικό πεδίο χωρικής πληροφορίας «ΕΘΥ.πίΙΐΌ.2012», της 
Ειδικής Γραμματείας Υδάτων του Υπουργείου Περιβάλ¬ 
λοντος, Ενέργειας και Κλιματικής Αλλαγής και είναι δι¬ 
αθέσιμοι στο κοινό. Οι χάρτες αυτοί αναρτώνται και στο 
διαδίκτυο και παρουσιάζονται στο Παράρτημα της πα¬ 
ρούσας, το οποίο αποτελεί αναπόσπαστο μέρος αυτής. 

Άρθρο 3 

1. Στις περιοχές που αναφέρονται στο άρθρο 2, εφαρ¬ 
μόζεται πρόγραμμα παρακολούθησης, το οποίο επανα¬ 
λαμβάνεται τουλάχιστον ανά τετραετία, ενώ παράλληλα 
επανεξετάζεται η κατάσταση των νερών από πλευράς 
ευτροφισμού σύμφωνα με το άρθρο 4, παρ. 3 (β) και (γ) της 
υπ’ αριθμ. 16190/1335/1997 κοινής υπουργικής απόφασης. 

2. Γ ια τη μείωση της νιτρορύπανσης γεωργικής προ¬ 
έλευσης στα νερά που βρίσκονται στις ως άνω ευπρό¬ 
σβλητες ζώνες καταρτίζεται Πρόγραμμα Δράσης και 
λαμβάνεται οποιοδήποτε επιπλέον συμπληρωματικό 
μέτρο ή ενισχυμένη δράση, σύμφωνα με το άρθρο 5 της 
υπ’ αριθμ. 16190/1335/1997 κοινής υπουργικής απόφασης. 

Αρθρο 4 

Προσαρτάται και αποτελεί αναπόσπαστο μέρος της 
παρούσας απόφασης το Παράρτημα που ακολουθεί. 

Άρθρο 5 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΕΣΩΤΕΡΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 


ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΕΥΑΓΓΕΛΟΣ ΛΙΒΙΕΡΑΤΟΣ 


ΥΓΕΙΑΣ 

ΑΝΔΡΕΑΣ ΛΥΚΟΥΡΕΝΤΖΟΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 35509 οικ. (2) 

Καθιέρωση απογευματινής υπερωριακής εργασίας για 
υπαλλήλους που υπηρετούν στην Κεντρική Υπηρε¬ 
σία του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων έως 28.6.2013. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του Ν. 4024/2011 
(ΦΕΚ 226 Α') «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δι¬ 
ατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», β) της παρ. 1 του 
άρθρου 45 του Ν. 4071/2012 (ΦΕΚ 85 Α') «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
και γ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98 Α'). 

2. Την ανάγκη καθιέρωσης απογευματινής υπερωρι- 
ακής εργασίας για έως εξήντα (60) υπαλλήλους της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων για την αντιμε¬ 
τώπιση των εξαιρετικών και επειγουσών υπηρεσιακών 
αναγκών των Διευθύνσεων και των Τμημάτων , ως εξής: 

α) Του αυτοτελούς Τμήματος Ποινικού Μητρώου, 
προκειμένου αυτό να ανταποκριθεί αποτελεσματικά 
στα 1200 περίπου εισερχόμενα αιτήματα ημερησίως 
αλλά και στα 2.500- 3.000 εισερχόμενα δελτία ποινικού 
μητρώου το μήνα από ελληνικά και ξένα δικαστήρια, 
καθώς και στα 5.500 λοιπά εισερχόμενα έγγραφα και 
δεδομένης της υποστελέχωσης του Αυτοτελούς Τμή¬ 
ματος μετά την αποχώρηση επτά (7) υπαλλήλων ΙΔΑΧ 
ΔΕ που τέθηκαν σε διαθεσιμότητα. Η λειτουργία του 
ΕΟΒΙδ «Ευρωπαϊκού Συστήματος Ποινικού Μητρώου» 
απαιτεί προσωπικό, ενώ υπάρχει συνολική εκτιμώμενη 
εκκρεμότητα 10.000 ακαταχώρητων δελτίων. Είναι προ¬ 
φανές ότι είναι ιδιαίτερα σημαντικό να απασχολούνται 
υπερωριακά οι υπάλληλοι του Αυτοτελούς Τμήματος 
Ποινικού Μητρώου έτσι ώστε αφενός τα αιτήματα να 
απαντώνται άμεσα ή εμπρόθεσμα αφετέρου να κλείσει η 
σχετική εκκρεμότητα ώστε να εκδίδονται ενημερωμένα 
αντίγραφα ποινικού μητρώου προκειμένου οι Δημόσι¬ 
ες Υπηρεσίες της χώρας να προβαίνουν σε έκδοση 
διοικητικών πράξεων με σωστά δικαιολογητικά οι δε 
δικαστικές αποφάσεις να στηρίζονται σε πραγματικά 
δεδομένα. 

β) Του Τμήματος Διοίκησης Προσωπικού, προκειμέ¬ 
νου να ανταποκριθεί στις απαιτήσεις που δημιουργεί η 
εφαρμογή των διατάξεων του Υπαλληλικού Κώδικα και 
η διεξαγωγή των υπηρεσιακών μεταβολών του προσω¬ 
πικού της Κεντρικής Υπηρεσίας, των Ιατροδικαστικών 
Υπηρεσιών, των Καταστημάτων Κράτησης, καθώς και 
των Σωφρονιστικών και Θεραπευτικών Καταστημάτων, 
του Ιδρυμάτων Αγωγής Ανηλίκων, των Υπηρεσιών Επιμε¬ 
λητών Ανηλίκων και των Υπηρεσιών Κοινωνικής Αρωγής, 
ήτοι συνολικού αριθμού 5.000 υπαλλήλων, δεδομένης 
της υποστελέχωσής του. 

γ) Του Τμήματος Γραμματείας και Διοικητικής Μέρι¬ 
μνας της Κεντρικής Υπηρεσίας του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων, για 


την εύρυθμη λειτουργία του, κατόπιν της συνταξιοδό- 
τησης δύο υπαλλήλων χωρίς αντικατάσταση και της 
απουσίας έτερου, κατ’ εφαρμογή των διατάξεων του 
άρθρου 104 παρ.1 του Ν. 3528/2007 (26 Α'). 

δ) Της Διεύθυνσης Οικονομικού, λόγω του ότι 1) το 
Τμήμα Μισθοδοσίας, μισθοδοτεί 16.000 εργαζομένους 
υπαλλήλους και λειτουργούς και τελευταία έχει ανα- 
λάβει την μισθοδοσία των ασκούμενων δικηγόρων που 
υπηρετούν στα δικαστήρια, οι υπάλληλοι του τμήματος 
δεν επαρκούν και θα πρέπει να εργαστούν υπερωριακά. 

2) Το Τμήμα Οικονομικής Διαχείρισης και Προμηθειών 
είναι συνεμπλεκόμενο στην ήδη παρασχεθείσα επιβεβαί¬ 
ωση διαχειριστικής επάρκειας με την υπ’ αριθμ 156.086/ 
ΨΣ/11402-Γ'/21-12-2010 απόφαση του Ειδικού Γραμματέα 
Ψηφιακού Σχεδιασμού. Τούτο σημαίνει, ότι το Τμήμα Οι¬ 
κονομικής διαχείρισης και Προμηθειών πέραν των άλλων 
αρμοδιοτήτων ασκεί παράλληλα καθήκοντα δικαιούχου 
και καθήκοντα ενδιάμεσου φορέα διαχείρισης κατά την 
έννοια του άρθρου 4, του Ν. 3614/2007, στα επιχειρησια¬ 
κά προγράμματα «Διοικητική Μεταρρύθμιση 2007-2013» 
και «Ψηφιακή Σύγκλιση» του ΕΣΠΑ, για πράξεις αρμο¬ 
διότητας του Υπουργείου Δικαιοσύνης Διαφάνειας και 
Ανθρωπίνων Δικαιωμάτων. Είναι δε συναρμόδιο για το 
σχεδίασμά, το συντονισμό, τη διαμόρφωση θέσεων και 
τη διατύπωση εισηγήσεων για πολιτικές αναφορικά με 
τα προγράμματα του ΕΣΠΑ σε θέματα αρμοδιότητας 
του Υπουργείου Δικαιοσύνης Διαφάνειας και Ανθρωπί¬ 
νων Δικαιωμάτων και υλοποιεί τα παρακάτω ενδεικτικά 
αναφερόμενα έργα: 
ί. Εθνικό Ποινικό Μητρώο 

ϋ. Ηλεκτρονικές Υπηρεσίες Καταστημάτων Κράτησης 
ϋι. Ηλεκτρονικές Υπηρεσίες για τη διασύνδεση των 
αποφυλακιζομένων με την κοινωνία 
ίν. Αναβάθμιση Ψηφιακών Υπηρεσιών Ελεγκτικού Συ¬ 
νεδρίου 

ν. Πρόληψη και αντιμετώπιση της θυματοποίησης και 
της εγκληματικότητας των ανηλίκων 
νί. Ταξινόμηση αξιοποίνων πράξεων, ποινών και μέτρων 
νϋ. Μελέτη για τη βελτιστοποίηση της ροής Πολιτικής 
και Ποινικής Διαδικασίας 

νίϋ. Βελτίωση των χρόνων απονομής δικαιοσύνης με 
εφαρμογή του άρθρου 33 του Ν. 3910/2011 
Τα έργα αυτά προϋπολογισμού δεκάδων εκατομμυ¬ 
ρίων ευρώ, απαιτούν την πρόβλεψη υπερωριακής απα¬ 
σχόλησης λόγω του ήδη αυξημένου όγκου εργασίας 
του υφιστάμενου ανθρώπινου δυναμικού. 

Η επιβάρυνση του υπάρχοντος Τμήματος στο μέλλον 
καθίσταται μεγαλύτερη καθώς μια σειρά έργων είναι 
είτε προς ένταξη είτε σε πορεία υλοποίησης. Ενδεικτικά 
αναφέρονταί: 

ί. Εκπόνηση στρατηγικού και επιχειρησιακού σχεδί¬ 
ου για τον εκσυγχρονισμό της Σχολής Σωφρονιστικών 
Υπαλλήλων, 

ϋ. Βελτίωση των χρόνων απονομής Δικαιοσύνης με την 
εφαρμογή του άρθρου 33 του Ν. 3900/2011, 
ιϋ. Διασύνδεση του Πληροφοριακού Συστήματος Αυτο¬ 
τελούς Τμήματος Ποινικού Μητρώου με τα αντίστοιχα 
συστήματα κρατών-μελών της Ε.Ε. (Ε0ΒΙ5), 
ίν. Ψηφιακή καταγραφή αποθήκευση και διάθεση 
πρακτικών συνεδριάσεων Δικαστηρίων (ένταξη στον 
κατάλογο προτεινόμενων συμπράξεων του άρθρου 4 
παρ.2 του Ν. 3389/05). 

Στο ψηφισθέν την 12η Φεβρουάριου 2012 νομοσχέδιο 
με τίτλο «Εγκριση των Σχεδίων Συμβάσεων Χρηματο¬ 
δοτικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τ ράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση 
της εθνικής οικονομίας» στο συνοδευτικό Παράρτημα 
II με τίτλο «Μνημόνιο Συνεννόησης στις Συγκεκριμένες 
Προϋποθέσεις Οικονομικής Πολιτικής» και στο σημείο 4.5 
γίνεται ειδική μνεία στη Μεταρρύθμιση του δικαστικού 
συστήματος, όπου μεταξύ άλλων ορίζεται ότι: «Αρχίζο¬ 
ντας από το τέλος Ιουνίου 2012, η Κυβέρνηση ενημερώνει 
και βελτιώνει περαιτέρω, κάθε τρίμηνο, το σχέδιο εργα¬ 
σίας ηλεκτρονικής δικαιοσύνης (θ-ίυεϋοο) του Δεκεμβρίου 
2011, για τη χρήση της ηλεκτρονικής καταχώρισης και της 
ηλεκτρονικής παρακολούθησης της κατάστασης μεμο¬ 
νωμένων υποθέσεων σε όλα τα δικαστήρια της χώρας 
και για την ηλεκτρονική κατάθεση. Οι ενημερώσεις θα 
περιλαμβάνουν προθεσμίες για την αξιολόγηση και την 
ολοκλήρωση των πιλοτικών σχεδίων και πληροφορίες 
σχετικά με την επέκταση της ηλεκτρονικής καταχώρισης 
και της ηλεκτρονικής παρακολούθησης σε όλα τα δικα¬ 
στήρια, μέχρι το τέλος του 2013.» Η έγκαιρη υλοποίηση 
του προγράμματος δυσχεραίνει ουσιωδώς χωρίς του¬ 
λάχιστον την πρόβλεψη υπερωριακής απασχόλησης για 
τους υπαλλήλους του Τμήματος. 

Από τα παραπάνω συνάγεται ότι είναι επιτακτικό το 
σύνολο των υπαλλήλων του Τ μήματος Οικονομικής Δι¬ 
αχείρισης και Προμηθειών να περιληφθεί σε πρόγραμμα 
υπερωριακής απασχόλησης. 

ε) Των Γραμματέων των Υπηρεσιακών Συμβουλίων 
υπαλλήλων των υπηρεσιών αρμοδιότητας του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων, λόγω του μεγάλου αριθμού των υποθέσεων που 
εισάγονται στα εν λόγω Συμβούλια και της αδυναμίας 
σύνταξης των πρακτικών εντός του υπηρεσιακού ωρα¬ 
ρίου, λόγω του φόρτου εργασίας τους από τα κύρια 
καθήκοντά τους. 

στ) Των γραμματέων των Νομοπαρασκευαστικών Επι¬ 
τροπών οι οποίες λειτουργούν πέραν του κανονικού 
χρόνου εργασίας. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη είκοσι μία 
χιλιάδων πεντακοσίων (21.500) ευρώ περίπου, η οποία 
θα βαρύνει τον Κ.Α.Ε. 0511 του Ειδικού Φορέα 17-110. 

4. Την υπ’ αριθμ. 31657/1.4.2013 απόφαση της Αναπλη- 
ρώτριας Προϊσταμένης της Γενικής Διεύθυνσης Οικονο¬ 
μικών - Διοικητικών Υπηρεσιών και Ηλεκτρονικής Διακυ¬ 
βέρνησης του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, περί δέσμευσης πίστωσης 
ύψους είκοσι μία χιλιάδων πεντακοσίων (21.500) ευρώ, 
η οποία θα βαρύνει τον Κ.Α.Ε. 0511 του Ειδικού Φορέα 
17-110, αποφασίζουμε: 

Εγκρίνουμε την υπερωριακή απογευματινή απασχόλη¬ 
ση μέχρι εξήντα (60) υπαλλήλων που υπηρετούν στην 
Κεντρική Υπηρεσία του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, για το χρονικό 
διάστημα από της δημοσιεύσεως της παρούσας έως τις 
28.6.2013 και μέχρι τρεις χιλιάδες εξακόσιες (3.600) ώρες 
περίπου συνολικά, για το ανωτέρω χρονικό διάστημα. 


Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ανά μήνα δεν 
μπορούν να υπερβαίνουν τις είκοσι (20). 

Η συνολική δαπάνη ανέρχεται στο ποσό των είκοσι μία 
χιλιάδων πεντακοσίων (21.500) ευρώ περίπου, η οποία 
θα βαρύνει τον Κ.Α.Ε. 0511 του Ειδικού Φορέα 17-110. 

Ο Προϊστάμενος κάθε Διεύθυνσης και ο Προϊστάμε¬ 
νος του Αυτοτελούς Τμήματος Ποινικού Μητρώου, θα 
κατανέμουν τις ανωτέρω ώρες στους υπαλλήλους των 
Υπηρεσιών τους και θα περιγράφουν το συγκεκριμένο 
αντικείμενο των εργασιών που θα εκτελεσθούν. Οι ίδιοι 
προϊστάμενοι είναι υπεύθυνοι για τον έλεγχο πραγματο¬ 
ποίησης της υπερωριακής απασχόλησης καθώς και για 
τη βεβαίωση εκτέλεσης των αντιστοίχων εργασιών. Η 
βεβαίωση αυτή αποτελεί προϋπόθεση για την καταβολή 
της υπερωριακής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 
-♦- 

Αριθμ. 35510 οικ. (3) 

Εργασία κατά τις Κυριακές και τις εξαιρέσιμες ημέρες 
προς συμπλήρωση της εβδομαδιαίας υποχρεωτικής 
εργασίας - νυχτερινή εργασία πέραν της υποχρε¬ 
ωτικής για νυχτοφύλακες της Κεντρικής Υπηρεσίας 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του Ν. 4024/2011 
(ΦΕΚ 226 Α') «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δι¬ 
ατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», β) της παρ. 1 του 
άρθρου 45 του Ν. 4071/2012 (ΦΕΚ 85 Α') «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
και γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98 Α'). 

2. Την ανάγκη καταβολής αποζημίωσης νυχτερινών 
και εξαιρέσιμων ωρών στους έξι (6) νυχτοφύλακες της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων, δεδομένου ότι 
εκτελούν υπηρεσία κατά τις νυχτερινές ώρες εργασίμων 
ημερών και τις νυχτερινές και ημερήσιες ώρες των Κυ¬ 
ριακών και εξαιρέσιμων προς συμπλήρωση της εβδο¬ 
μαδιαίας υποχρεωτικής εργασίας τους και πέραν της 
υποχρεωτικής κατά τις νυχτερινές ώρες των εργασίμων 
ημερών καθώς και για ημερήσια και νυχτερινή εργασία 
κατά τις Κυριακές και εξαιρέσιμες ημέρες. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη δύο χιλιάδων 
επτακοσίων (2.700) ευρώ περίπου, η οποία θα βαρύνει 
τον Κ.Α.Ε. 0512 του Ειδικού Φορέα 17 - 110. 

4. Την υπ’ αριθμ. 31654/1.4.2013 απόφαση της Αναπλη- 
ρώτριας Προϊστάμενης της Γενικής Διεύθυνσης Οικονο¬ 
μικών - Διοικητικών Υπηρεσιών και Ηλεκτρονικής Διακυ¬ 
βέρνησης του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, περί δέσμευσης πίστωσης 
ύψους είκοσι πέντε χιλιάδων (25.000) ευρώ, η οποία 
θα βαρύνει τον Κ.Α.Ε. 0512 του Ειδικού Φορέα 17 - 110, 
αποφασίζουμε: 

Εγκρίνουμε την καθιέρωση ημερήσιας εργασίας κατά 
τις Κυριακές και εξαιρέσιμες ημέρες για τη συμπλήρωση 
της εβδομαδιαίας υποχρεωτικής εργασίας καθώς και 
για πέραν της υποχρεωτικής κατά τις νυχτερινές ώρες 
των εργασίμων ημερών και για νυχτερινή εργασία κατά 
τις Κυριακές και εξαιρέσιμες ημέρες , για τον καθένα 
από τους έξι (6) νυχτοφύλακες της Κεντρικής Υπηρεσίας 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων, για το χρονικό διάστημα από της 
δημοσιεύσεως της παρούσας έως 30.6.2013, ως εξής: 

Δέκα έξι (16) ώρες συνολικά ημερήσιας εργασίας κατά 
τις Κυριακές και εξαιρέσιμες ημέρες για τη συμπλήρωση 
της εβδομαδιαίας υποχρεωτικής εργασίας ανά μήνα και 


δέκα έξι (16) ώρες συνολικά πέραν της υποχρεωτικής 
κατά τις νυχτερινές ώρες των εργασίμων ημερών, κα¬ 
θώς και για ημερήσια και νυχτερινή εργασία κατά τις 
Κυριακές και εξαιρέσιμες ημέρες, ανά μήνα. 

Από την ανωτέρω παράγραφο της απόφασης αυτής 
προκαλείται δαπάνη δύο χιλιάδων επτακοσίων (2.700) 
ευρώ περίπου, η οποία θα βαρύνει τον Κ.Α.Ε. 0512 του 
Ειδικού Φορέα 17 - 110. 

Υπεύθυνος για την παρακολούθηση και τον έλεγχο 
της νυχτερινής εργασίας εργασίμων ημερών καθώς 
και της νυχτερινής και ημερήσιας εργασίας κατά τις 
Κυριακές και εξαιρέσιμες ημέρες για τη συμπλήρωση 
εβδομαδιαίας υποχρεωτικής εργασίας ορίζεται ο εκά- 
στοτε Προϊστάμενος της Γραμματείας της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

